
ZAPISNIK
6. sestanka komisije RZS za delo z mladimi ribiči v tem mandatu


Sestanek je bil v ponedeljek, 12. 4. 2021, s pričetkom ob 16:00 uri v pisarni RZS, Tržaška cesta 134 Ljubljana.

Prisotni:
- 	k o m i s i j a :	Marko LIPOVŽ (predsednik komisije), Anton KOSI, Drago ORNIK, Andrej ŠOŠTERIČ (člani);
- opravičena: Nuška BOŽIČNIK (članica);
	- drugi vabljeni:	dr. Miroslav Žaberl (predsednik RZS), mag. Igor Miličić (sekretar RZS).

SKLEPČNOST:	Od petih so bili prisotni štirje člani komisije. Sestanek je sklepčen. 

V vabilu na sejo je bil predlagan sledeč dnevni red sestanka:

1. Pregled zapisnika pretekle seje komisije in realizacije sprejetih sklepov. 
2. Delovanje komisije in izvajanje aktivnosti za mlade v času COVID-19.
3. Razno.

Na predlagan dnevni red ni bilo podanih nobenih pripomb in je bil sprejet soglasno.


AD 1
Pregled zapisnika pretekle seje komisije in realizacije sprejetih sklepov.
Predsednik komisije Marko Lipovž je povzel vsebino sklepov zadnjega sestanka komisije. Povedal je, da posamezni sklepi niso bili realizirani, predvsem zaradi učinka epidemije COVID-19. Slednja je ustavila ključne aktivnosti komisije – muharskega tabora in rednega sestanka mentorjev. Sam Lipovž se je prisotnim članom opravičil, da zaradi osebnih službenih osebnosti ni mogel realizirati sklepa št. 7 vezanega na pripravo splošnih smernic za delo mentorjev v RD. Prisotne je seznanil, da je v letošnjim letu članica komisije N. Božičnik na porodniškem dopustu. Odziva RD za izvedbo splošnega mladinskega tabora ni bilo. Ocenjuje še, da je potrebno zastali projekt priprave plakatov za OŠ o ribolovu, ponovno aktivirati in dokončati. 

Sklep 1: člani komisije so se seznanili s poročilom o realizaciji sklepov. Nerealizirane sklepe iz zapisnika bodo člani komisije realizirali v letošnjem letu. 


AD 2
Delovanje komisije in izvajanje aktivnosti za mlade v času COVID-19. 
Izvedba muharskega tabora – povzetek razprave:  M. Lipovž pove, da je prejel ponudbo predsednika RD Tolmin za organizacijo mladinskega muharskega tabora. D. Ornik ocenjuje to ponudbo kot primernejšo za organizacijo tabora v primerjavi z možnostjo tabora v Jesenicah. Pripravljen je oditi v Tolmin in pregledati traso tabora in možnosti nastanitev za otroke in njihove mentorje. Glede termina tabora se člani strinjajo, da v času do poletja ni realne možnosti njegove izvedbe. Možnost za izvedbo obstaja v času med 13.-15. ali 20.- 22. avgustom. September je preveč poln vseh mogočih aktivnosti za otroke na splošno, prav tako imajo takrat aktivnosti tudi druga društva. V kolikor se izkaže, da tabora ne bo moč izvesti, se njegova izvedba  prestavi v naslednje leto 2022. Glede izdaje letošnjega glasila se člani strinjajo, da je njegova izdaja odvisna od izvedbe samega tabora. 
Sestanek z mentorji – povzetek razprave: člani komisije soglašajo s predlogom izvedbe srečanja v  sklopu mladinskega tabora. V kolikor tabora ne bo, se srečanje z mentorji vsekakor izvede v jesenskem času. Glavna tema sestanka bo dokument  Splošne smernice za mentorje mladih v RD, ki jih potrebno do takrat končati. Strokovna služba RZS za sestanek pripravi statistične preglede odstotka mladih ribičev in starostne strukture vseh oseb v vseh ribiških družinah. Glede ostalih tematik bo na voljo možnost, da mentorji sami povedo o katerih problematikah je potrebno debatirati. Predsednik RZS je predlagal, da bi lahko posamezni predsedniki RD predstavili delo z mladimi – izpostavil je primer dobre prakse v RD Šempeter.  
Vprašanje izvajanja dela mentorjev – povzetek razprave: M. Lipovž opaža, da pri določenim mladih ribičih ni prave ribiške kulture, kar pripisuje negativnemu vplivu posameznih mentorjev, ki za to funkcijo niso primerni. Veliko mentorjev je tekmovalcev, kar pa ni vedno najboljša rešitev za mlade ribiče. Sam Lipovž si želi, da bi  bili vsi mladi ribiči vsaj enkrat prisotni na skupnem predavanju o ribolovu. D. Ornik  ocenjuje, da komisija DMR deluje kot servis vsem mladinskim mentorjem po RD. Pozitivno je tudi, da obstaja dobro vodenje mentorjev še na ravni posameznih ZRD. A. Kosi predlaga, da RZS pridobi skupino usposobljenih predavateljev za enotno poučevanje mentorjev. Iz vsakega območnega združenja bi dobili primernega kandidata, ki bi jih potem primerno dodatno usposobili. Izpostavlja potrebo po učinkovitem izkoriščanju zimskega časa za teoretični del usposabljanja mladincev, za praktični del ribolova pa lahko RD poskrbijo same. A. Šoštarič predlaga, da RZS pridobi na razpolago nabor specialistov iz različnih ribolovnih disciplin (LRP, LRM, LKO, kasting), ki bi poučevali mentorje, kako pravilno izvajati ribolov pri uporabi posameznih tehnik. Same tehnike se sproti razvijajo, za samo RZS pa bi bilo dobro imeti specialiste, ki bi mentorje učili po enotnem programu. Prav tako ugotavlja, da je v primerjavi s številnimi drugimi plačljivimi prostočasnimi aktivnostmi za mladino, športni ribolov še relativno poceni. Predsednik RZS dr. M. Žaberl je povedal, da poglavje izvajanja mentorstva v RD, še ni zadostno formalno urejeno. Nekateri mentorji so lahko po osebnih karakteristikah in svojem znanju primerni, nekateri pa žal ne najbolj. Mentor ima velik pomen v nadaljnjem razvoju ribiča mladinca, zato je ključno, da mladi na samem začetku dobijo pravilne napotke. Predlaga, da srečanju z mentorji vprašamo, kaj oni mislijo o predlogih komisije. Za mentorje začetnike bi lahko pripravili navodila – A. Kosi je pripravljen pripraviti ustrezen osnutek, ki ga člani komisije potem dopolnijo. Na koncu je bilo prediskutirano še vprašanje nagrajevanja mentorjev; člani komisije se strinjajo, da ima že povrnitev stroškov kot je npr. kilometrina, lahko pozitiven motivacijski učinek.  Prisotni člani komisije so se dogovorili, da bo naslednji sestanek komisije DMR v začetku junija 2021. 
Sprejeti so bili
Sklep 2: komisija pooblašča člana D. Ornika da pri RD Tolmin opravi pregled  možnosti organizacije izvedbe mladinskega muharskega tabora.
Sklep 3: strokovna služba RZS do termina sestanka mentorjev, pripravi pregled statistike odstotka mladih in pregled starostne strukture včlanjenih oseb v vseh RD. 
Sklep 4: A. Kosi pripravi osnutek zapisa o vzgoji mladih ribičev za mentorje - začetnike.

AD 3
Razno.
Pod to točko ni bilo razprave.


Sestanek je bil končan ob 17:30 uri. 

Ljubljana, 13. 4. 2021.

Zabeležil:	        Predsednik komisije:
mag. Igor MILIČIĆ		Marko LIPOVŽ, l.r. 

	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD.

